En 38-årig mand fra Løgstør-området, der flere gange har været i kontakt med både Nordjyllands Politi og det danske retssystem, er lige blevet frifundet i en ankesag ved Vestre Landsret denne onsdag. Det er handler om mandens dom fra Retten i Aalborg på to års fængsel for både tyverier og besiddelse af hele fem kilo hash, der blev fundet i et nedlagt værksted i Skarp Salling. Dengang lavede man en 10-strenget DNA-test, som pegede i retning af, at den 38-årige skulle have været i forbindelse med den store mængde hash. Sådan forholder det sig ikke længere. Frifindes Nu er der nemlig blevet foretaget en 16-strenget DNA-test, og den kan ikke fastslå, om det er den 38-årige mand, der har været i berøring med hashen eller en anden. Derfor er han nu blevet frifundet for den del af straffen. Det oplyser senioranklager Mathias Andersen til TV2 Nord. Dermed bliver den 38-åriges fængselsstraf nedskrevet med fire måneder. Manden er dog blevet løsladt før tid på grund af god opførsel. Derfor kan det ikke udelukkes, at han ville være blevet løsladt endnu tidligere, hvis ikke han var dømt for besiddelse af hash. Statsadvokaten skal nu afgøre det erstatningskrav, forsvareren i sagen har fremstillet.

Opsummering:
En ny og mere detaljeret DNA-test frifinder nu en mand for besiddelsen af fem kilo hash ved en ankesag ved Vestre Landsret.